
บันทึกข้อความ
ส่วนราชการ องค์การบริหารส่วนตำบลแหลม   สำนักปลัดฯ     โทร .  ๐-๗546-6200



ที่   นศ 827๐1/                   วันที่       3  เมษายน     ๒๕63 
      

  

เรื่อง     รายงานผลการดำเนินการเพื่อลดความเสี่ยงของการดำเนินงานตามหน้าที่ที่อาจก่อให้เกิดการทุจริต  ช่วง 6 เดือน 
           ระหว่างเดือนตุลาคม 2562 – มีนาคม  2563  ประจำปีงบประมาณ   พ.ศ.  2563



 
เรียน    นายกองค์การบริหารส่วนตำบลแหลม
1. เรื่องเดิม
ตามที่ องค์การบริหารส่วนตำบลแหลม  ได้แต่งตั้งคณะกรรมการประเมินความเสี่ยงของการดำเนินงานหรือการปฏิบัติหน้าที่อาจจะให้เกิดการทุจริต  ประจำปี งบประมาณ  พ.ศ.  2563  ตามคำสั่งที่  418/2562  ลงวันที่  4  ตุลาคม  2562  ซึ่งคณะกรรมการฯได้มีการประชุมเพื่อประเมินความเสี่ยงของการดำเนินงานหรือการปฏิบัติหน้าที่อาจจะให้เกิดการทุจริต เมื่อวันที่  11  ตุลาคม  2562 

2.ข้อเท็จจริง
คณะกรรมการฯได้มีการประชุมเพื่อประเมินความเสี่ยงของการดำเนินงานหรือการปฏิบัติหน้าที่อาจจะให้เกิดการทุจริต เมื่อวันที่  11  ตุลาคม  2562  โดยได้มีรายงานผลการประเมินความเสี่ยงของการดำเนินงานหรือการปฏิบัติหน้าที่อาจจะให้เกิดการทุจริต เพื่อเป็นแนวทางในการปฏิบัติการป้องกันลดการปฏิบัติงานที่เกิดการทุจริต
ซึ่งในช่วงระหว่างเดือนตุลาคม  2562 – มีนาคม  2563  องค์การบริหารส่วนตำบลแหลม  ได้ดำเนินการในการแก้ไขปัญหาการปฏิบัติงานเพื่อลดการทุจริตขององค์การบริหารส่วนตำบลแหลม  ดังนี้


1) การสร้างจิตสำนึกและปลูกฝังให้บุคลากรมีคุณธรรมจริยธรรมไม่กระทำการทุจริตและประพฤติมิชอบ ได้มีการประกาศแสดงเจตจำนงสุจริต เสริมสร้างคุณธรรม และความโปร่งใสในการบริหารงานโดยนายก อบต.แหลม ได้ประกาศเจตจำนงว่าจะเป็นแบบอย่างที่ดีในการและความโปร่งใส ปราศจากการทุจริต เพื่อเสริมสร้างคุณธรรม จริยธรรมและความโปร่งใส่ ในการบริหารงานขององค์การบริหารส่วนตำบลแหลม  และให้คำมั่นที่จะนำพาคณะผู้บริหาร สมาชิกสภา พนักงานส่วนตำบล พนักงานครู ลูกจ้างประจำ พนักงานจ้างและบุคลากรในสังกัดทุกคน ให้ปฏิบัติราชการด้วยความซื่อสัตย์ สุจริต ยุติธรรม ควบคู่กับการบริหารจัดการบริหารจัดการที่มีประสิทธิภาพและร่วมมือและอำนวยความสะดวกแก่ประชาชน


2)  การจัดทำแผนป้องกันการทุจริต  ประจำปี งบประมาณ  พ.ศ.  2563  พร้อมทั้งจัดโครงการให้ความรู้ในการปฏิบัติการป้องกันและปราบปรามการทุจริตขององค์การบริหารส่วนตำบลแหลม  ประจำปีงบประมาณ  พ.ศ.  2563  ซึ่งได้มีกิจกรรมให้ความรู้พนักงาน เมื่อวันที่  10  มีนาคม  2563


3) จัดทำคู่มือคู่มือการพัฒนาส่งเสริมการปฏิบัติงานเพื่อป้องกันผลประโยชน์ทับซ้อน ขององค์การบริหารส่วนตำบลแหลม  โดยได้จัดให้ความรู้เรื่องการป้องกันผลประโยชน์ทับซ้อนในการปฏิบัติงาน เพื่อวันที่  18  มกราคม  2563


4)  การประกาศใช้ประมวลจริยธรรมของข้าราชการเพื่อปฏิบัติงานตามหลักธรรมาภิบาล การจัดโครงการอบรมพัฒนาคุณธรรม จริยธรรมของพนักงานเทศบาล ลูกจ้าง และ พนักงานจ้างองค์การบริหารส่วนตำบลแหลม โดยได้มีการให้ความรู้ในการปฏิบัติงานตามประมวลจริยธรรมของข้าราชการ  เมื่อวันที่  3  มีนาคม  2563 แก่พนักงานส่วนตำบล


5)  การจัดทำคู่มือประชาชน  การอำนวยความสะดวกในการพิจารณาอนุญาตทางราชการ


6)  การจัดตั้งศูนย์ร้องเรียน และการเปิดช่องทางเพื่อรับเรื่องร้องเรียนการปฏิบัติงานของเจ้าหน้าที่
/7)  กฎระเบียบ...

7) กฎระเบียบและแนวปฏิบัติเกี่ยวกับการจัดซื้อจัดจ้าง การเงินและบัญชี โดยที่ในปัจจุบันกฎระเบียบและข้อบังคับต่างๆ ที่เกี่ยวข้องกับการเบิกจ่ายเงิน การจัดซื้อจัดจ้าง มีการปรับปรุงเปลี่ยนแปลงตามนโยบาย ทำให้บุคลากรผู้ปฏิบัติงานขาดความรู้ความเข้าใจในเรื่องดังกล่าว ซึ่งอาจทำให้เกิดข้อผิดพลาดในการปฏิบัติงานได้ จึงได้จัดส่งเจ้าหน้าที่เกี่ยวกับการจัดซื้อจัดจ้าง การเงินและบัญชี เข้ารับการอบรมเพื่อลดข้อผิดพลาดจากการปฏิบัติงาน และลดโอกาสในเรื่องผลประโยชน์ทับซ้อนได้


8) การประเมินคุณธรรมและความโปร่งใสในการดำเนินงานของหน่วยงานภาครัฐ (Integrity and Transparency Assessment:ITA) เพื่อให้บุคลากรในสังกัดองค์การบริหารส่วนตำบลแหลม ได้เข้าใจเกี่ยวกับเกณฑ์การประเมินและการยกระดับการทำงาน รวมทั้งเตรียมเอกสารหลักฐานประกอบการประเมินให้สอดคล้องกับหลักเกณฑ์ ซึ่งผลการประเมิน ITA 


9) การสร้างการมีส่วนร่วมจากทุกภาคส่วน โดยเฉพาะผู้รับบริการและผู้มีส่วนได้ส่วนเสีย ให้เกิดความร่วมมือเป็นผู้เฝ้าระวัง การแจ้งเบาะแส และมีสื่อรณรงค์สร้างความรู้ความเข้าใจในนโยบายผู้บริหารซึ่งเน้นการปลอดทุจริตเพื่อให้เกิดพลังที่เข้มแข็งในการช่วยกันป้องกันการทุจริต


10) ส่งเสริมให้มีการรณรงค์และสร้างความตระหนักให้กับพนักงานเทศบาล และบุคลากรขององค์การบริหารส่วนตำบลให้มีคุณธรรม จริยธรรม เพื่อป้องกันและปราบปรามการทุจริต ให้ทั่วถึงและครอบคลุมทั้งหน่วยงานอย่างต่อเนื่อง โดยผ่านกระบวนการฝึกอบรม การประชุมประจำเดือนการประกาศแนวทางการปฏิบัติงาน การมอบนโยบายของผู้บริหารและการเผยแพร่ประชาสัมพันธ์

3. ข้อเสนอแนะเพื่อพิจารณา


ในการนี้ เพื่อให้การปฏิบัติงานต่างๆมีประสิทธิภาพยิ่งขึ้น ดังนั้นจึงขอรายงานผลการดำเนินการเพื่อลดความเสี่ยงของการดำเนินงานตามหน้าที่ที่อาจก่อให้เกิดการทุจริต  ช่วง 6 เดือน  ระหว่างเดือนตุลาคม 2562 – มีนาคม  2563  รายละเอียดดังเอกสารได้แนบมาท้ายเอกสารฉบับนี้ด้วยแล้ว   
จึงเรียนมาเพื่อโปรดทราบ  

(นางสาวปวริศา แสงศักดิ์)
                                                           นักทรัพยากรบุคคลชำนาญการ 

